**Contract de prestari servicii**

**nr. .... din data de ..........2019**

***Preambul***

În temeiul Legii 98/19.05.2016 privind achiziţiile publice s-a încheiat prezentul ***contract de achizitie publica de servicii***, **între**

***1. Părţile contractante***

Autoritatea contractantă **UNIVERSITATEA „ALEXANDRU IOAN CUZA”** **din IAŞI** cu sediul în Iaşi, B-dul Carol I nr. 11, tel. 0232.201039, fax 0232.201048, Cod fiscal nr. 4701126, cont RO49TREZ23F 650601100201X deschis la Trezoreria Municipiului Iaşi, reprezentată prin RECTOR – Prof. univ. dr. Tudorel TOADER şi Director Financiar Contabil – Ec. Liliana IFTIMIA, în calitate de ***AUTORITATE CONTRACTANTĂ***, pe de o parte, şi

**SC ............... SRL**, cu sediul în ......................, tel/fax:............... fax: ............., adresa web: www.........., număr de înmatriculare .............., codul fical .........., cont ..................... deschis la Trezoreria ............ reprezentată prin ..............., având funcţia de ......................, în calitate de ***CONTRACTANT*** – Unitate Emitentă, pe de altă parte.

***2. Definiţii***

**2.1** - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***autoritate contractantă şi contractant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care ***contractantul*** se obligă, prin contract, să le furnizeze ***autorității contractante***;
      5. ***servicii*** *-* servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin ***contractantului*** prin contract;
      6. ***subcontractant-***orice operator economic care nu este parte a unui contract de achiziție publică și care execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop
      7. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea ***contractantului***.
      8. ***destinaţie finală***- locul unde ***contactantul*** are obligaţia de a furniza produsele;
      9. ***termenii comerciali*** de livrare vor fi interpretaţi conform INCOTERMS 2000 – DDP
      10. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      11. ***zi*** - zi calendaristică; *an* - 365 de zile.

**3. *Interpretare***

**3.1 -** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2 -** Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

**CLAUZE OBLIGATORII**

***4. Obiectul principal al contractului***

**4.1.**- Prin prezentul contract ***Contractantul*** se obligă să tipărească și să livreze ***Autoritatii contractante*** –Universitatea „Al. I. Cuza” Iaşi un număr de **53.070 vouchere de vacanță pe suport hârtie pentru un număr de 1.830 persoane**, prin intermediul cărora Universitatea intenţionează să asigure propriilor angajaţi utilizarea numai în unitățile afiliate sistemului **voucherele de vacanță** pe suport hârtie pentru achiziționarea de pachete turistice în condițiile legii, conform solicitării de oferte și a ofertei contractantului. Prestarea serviciilor se va face cu respectarea legislatiei in vigoare.

**4.2 -** Pachetul de servicii turistice care poate fi achiziţionat pe baza voucherelor de vacanţă poate cuprinde servicii de cazare, alimentaţie publică, transport, tratament balnear, agrement.

4.3 - Valoarea nominală a voucherelor de vacanță este dată în conformitate cu prevederile legale

**5. *Preţul contractului***

**5** (1) – Pretul unitar al imprimatelor reprezentând vouchere de vacanță este de .........., la care se adaugă 19% TVA, preţul fiind conform cu oferta de preţuri a unităţii emitente din data de ......................

(2) – Valoarea nominală a unui voucher de vacanță este de **50,00** lei. Voucherul de vacanțăare perioada de valabilitate de un an de la data emiterii

(3) – Valoarea nominală a tuturor celor **53.070 vouchere de vacanță pe suport hârtie pentru un număr de 1.830 persoane** este de **2.653.500,00 lei**

(4) - Plata se va efectua in baza facturii fiscale, în maxim 7 zile de la primirea voucherelor de vacanță.

Valoarea facturii este de **............................** **lei** fiind compusă din:

- costul imprimatelor ...................... și

- valoarea nominală totală a imprimatelor **(53.070 vouchere de vacanță (pentru un număr de 1.830 persoane) x 50 lei/** **voucher de vacanță =2.653.500,00 lei).**

(5) Autoritatea contractantă îşi asumă angajamentul de a nu distribui către angajaţii săi voucherele de vacanță comandate şi recepţionate până la achitarea integrală a contravaloarii nominale a respectivelor vouchere de vacanță, precum şi a costurilor aferente menţionate în factura de însoţire a voucherelor în cauză.

**6. *Durata contractului***

6.1 – Durata prezentului contract este până la data îndeplinirii de către ambele părți a obligațiilor contractuale.

6.2 - Termenul de livrare al voucherelor ce fac obiectul acestui contract este de 72 ore de la data transmiterii comenzii ferme, ulterior semnării contractului de către ambele părți. Termenul se calculează în conformitate cu art. 3 alin 2 din Legea 98/2016.

***7. Executarea contractului***

**7.1** – Executarea contractului începe după semnarea acestuia de către ambele părţi.

***8. Documentele contractului***

**8.1** - Documentele contractului sunt:

a**)** propunerea tehnică şi propunerea financiară a contractantului conform ofertei depuse;

b) comanda în baza cărora va fi făcută livrarea voucherelor de vacanță;

c) lista cu salariații care vor beneficia de vouchere de vacanță;

d) lista unităţilor afiliate de unitatea emitentă la care salariaţii Universităţii „Al.I.Cuza” din Iaşi pot folosi voucherele de vacanță.

**9. *Obligaţiile principale ale Contractantului – Unitatea Emitentă***

9.1 - Contractantul are următoarele obligaţii:

a) să execute serviciile prevăzute în contract cu profesionalismul şi promptitudinea cuvenite angajamentului asumat.

**b)** să înscrie pe fiecare voucher de vacanță elementele obligatorii menționate în legislația care reglementează voucherele de vacanță.

**c)** să tipărească voucherele de vacanță folosind elemente de securitate și tehnici menite să împiedice falsificarea acestora și să cuprindă cel puțin următoarele menţiuni:

- seria numerică într-o ordine crescătoare, corespunzătoare numărului de vouchere de vacanţă comandat de către angajator în baza contractului de achiziţionare a voucherelor de vacanţă;

**-** emitentul şi datele sale de identificare: denumirea, sediul, numărul de înmatriculare la oficiul registrului comerţului şi codul unic de înregistrare;

- angajatorul şi datele sale de identificare: denumirea, sediul, numărul de înmatriculare la oficiul registrului comerţului şi codul unic de înregistrare;

**d)**spaţiul destinat înscrierii datelor beneficiarului: numele, prenumele şi codul numeric personal ale beneficiarului care este în drept să utilizeze tichetul de vacanţă, completat de angajator;

**-** datele beneficiarului: numele, prenumele şi codul numeric personal ale beneficiarului care este în drept să utilizeze voucherul de vacanţă;

**e)**valoarea nominală a tichetului de vacanţă, în cifre şi în litere, care este înscrisă de angajator în comanda fermă transmisă unităţii emitente;

**-** valoarea nominală a voucherului de vacanţă, în cifre şi în litere, care este înscrisă de angajator în comanda fermă transmisă unităţii emitente;

**-** spaţiul destinat înscrierii perioadei în care a fost utilizat, locaţia şi ştampila unităţii afiliate;

**g)**interdicţia unităţii afiliate de a plăti diferenţa în bani dintre valoarea tichetului de vacanţă şi valoarea pachetului de servicii către utilizatorii tichetelor de vacanţă;

**-** interdicţia unităţii afiliate de a plăti diferenţa în bani dintre valoarea voucherului de vacanţă şi valoarea pachetului de servicii către utilizatorii voucherelor de vacanţă;

**h)**perioada de valabilitate a utilizării tichetului de vacanţă: luna şi anul emiterii şi luna şi anul expirării.

**-** perioada de valabilitate a utilizării voucherului de vacanţă: luna şi anul emiterii şi luna şi anul expirării.

**-** interdicţia de a utiliza voucherul de vacanţă în alte locuri decât în unităţile afiliate;

**-** elemente de identitate vizuală ale brandului de turism al României.

**d)** să înscrie distinct în factura de livrare detaliile menționate în legislația care reglementează voucherele de vacanță.

**e)** în cazul actualizării listei unităților afiliate, să anunțe și să transmită autorității contractante, în termen de 3 zile lucrătoare, noua listă. În acest sens, autoritatea contractantă trebuie să fie de acord ca respectiva listă actualizată a unităților afiliate să fie pusă la dispoziție în format electronic, aceasta putând fi accesată de autoritatea contractantă de pe site-ul Emitentului.

**f)** să livreze voucherele de vacanță comandate în termen de cel mult 72 ore la Universitatea ”Alexandru Ioan Cuza” din Iaşi, B-dul Carol I nr. 11, jud. Iaşi – Casieria Centrală, din momentul primirii comenzii autorității contractante, pentru acele comenzi care conțin datele/informațiile prevăzute de legislația voucherelor de vacanță. Autoritatea contractantă se obligă să efectueze recepţia cantitativă şi calitativă a voucherelor la data livrării, orice reclamaţie urmând a fi făcută în scris în termen de cel mult 24 ore de la livrarea voucherelor, sub sancţiunea decăderii, cu indicarea explicită a aspectelor neconforme şi conservarea de către autoritatea contractantă a dovezilor în acest sens.

**g)** să asigure atât securitatea livrării voucherelor până când autoritatea contractantă intră în posesia lor prin persoanele desemnate de el în prezentul contract, cât și securitatea voucherelor ce urmează să fie returnate. În cazul schimbării de către autoritatea contractantă a persoanelor nominalizate, schimbare ce nu este adusă la cunoștința contractantilui cel târziu la data lansării comenzii ce urmează a fi livrate, nu este opozabilă contractantului, acesta din urmă având dreptul de a nu preda voucherele către alte persoane decât cele prevăzute în prezentul contract.

**h)** la cererea scrisă a autorității contractante, să deconteze acestuia, la valoarea lor nominală, voucherele neutilizate de aceasta, nedeteriorate și restituite contractantului în termen de maximum 5 zile de la data expirării înscrisă pe vouchere. Decontarea se va face în termen de maximum 20 de zile de la data recepționării de către acesta a voucherelor în cauză, conform celor precizate anterior. Decontarea se va face prin virament bancar în contul precizat de autoritatea contractantă. Contractantul nu are obligația de a rambursa sau înlocui autorității contractante voucherele care, fiind deja în posesia acestuia sau a titularilor, sunt furate, deteriorate, pierdute sau invalidate prin ștampilare pe verso.

**i)** să despăgubească autoritatea contractantă împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) în legătură cu produsele sau în legătură cu serviciile prestate.

**j)**  Contractantul nu este răspunzător de calitatea produselor și serviciilor achiziționate de titularii voucherelor de vacanță din rețeaua unităților afiliate.

**k) s**ă păstreze în condiții de siguranță datele primite de la autoritatea contractantă în legatură cu comenzile acesteia și să nu le utilizeze în alte scopuri decât cele permise de acesta, ori pentru realizarea obiectului și executarea obligațiilor din prezentul contract, precum și pentru realizarea oricăror operațiuni care sunt în legatură cu sau pentru emiterea, utilizarea, procesarea și decontarea tranzacțiilor cu voucherele de vacanță. Datele furnizate de autoritatea contractantă în scopul mai sus menționat vor putea fi dezvăluite partenerilor Emitentului doar în scopul emiterii, utilizării, procesării și decontării tranzacțiilor cu vouchere de vacanță, putând fi, după caz, transferate în aceleași scopuri către state ale Uniunii Europene, inclusiv Marea Britanie, sau folosite la solicitarea autorității contractante pentru gestionarea altor posibile beneficii acordate beneficiarilor de vouchere de vacanță.

**l)** Să emită imprimatul reprezentând voucherul de vacanţă conţinând elementele obligatorii prevăzute la art. 20 alin. (1) din [**Normele metodologice**](file:///C:\Users\DanT\sintact%204.0\cache\Legislatie\temp68100\00119790.htm) **privind acordarea voucherelor de vacanţă**

m) să informeze autoritatea contractantă cu privire la condiţiile legale şi contractuale de utilizare, inclusiv cu privire la interdicţiile referitoare la utilizarea voucherelor de vacanță odată cu semnarea contractului.

**10*. Obligaţiile principale ale autoritatii contractante***

10.1 – Autoritatea contractanta are următoarele obligaţii:

a) să achite valoarea nominală totală a voucherelor de vacanță recepționate şi a costului imprimatelor, în termen de 7 zile de la receptia acestora;

b)să distribuie voucherele de vacanță numai salariaţilor care, potrivit legislaţiei speciale, au dreptul de a le utiliza;

c) să-şi instruiască angajaţii cu privire la condiţiile legale şi contractuale de utilizare, inclusiv cu privire la interdicţiile de utilizare a voucherelor de vacanță;

d) în caz de furt, realizat până la momentul predării voucherelor de vacanță către salariați, sau de falsificare a voucherelor de vacanță, va comunica în termen de 24 de ore Contractantului următoarele elemente:

- fapta sau tentativa;

- seria sau numărul voucherelor de vacanță furate sau falsificate;

- demersuri legale şi măsurile luate.

e) să comunice imediat, în scris, datele de identificare ale noului responsabil cu efectuarea comenzilor sau a recepţiei voucherelor de vacanță, în cazul în care persoanele desemnate nu-şi mai pot îndeplini obligaţiile stabilite prin prezentul contract;

f) să onoreze factura în condiţiile stipulate la lit. a) din prezentul articol.

g) să colecteze, în formatul comunicat de contractant, cu respectarea dispozițiilor legale în vigoare privind protecţia persoanelor cu privire la prelucrarea datelor cu caracter personal şi libera circulaţie a acestor date și să transmită comanda împreună cu toate datele personale şi informaţiile referitoare la salariaţi, respectiv nume, prenume și codul numeric personal, precum și orice alte informații prevăzute de lege, necesare contractantului pentru emiterea, utilizarea, procesarea şi decontarea tranzacţiilor cu vouchere de vacanță. Autoritatea contractantă își asumă responsabilitatea privind corectitudinea datelor din comandă. Termenele asumate de către contractant în îndeplinirea obligațiilor sale sunt condiționate de respectarea formatului de comandă de către autoritatea contractantă. Prin efectuarea comenzii voucherelor de vacanță personalizate, se prezumă că în prealabil autoritatea contractantă a obținut acordul salariaților privind prelucrarea datelor conform dispozițiilor legale în vigoare.

10.2 - Plata se face în lei în contul Contractantului-Unităţii Emitente nr. …………, deschis la Trezoreria ……………..

10.3 – Voucherele de vacanță neutilizate restituite de către angajați autorității contractante vor fi restituite de către cea din urmă emitentului în vederea decontării.

**11. *Sancţiuni pentru neîndeplinirea culpabilă a obligaţiilor***

11.1 - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat rezilierea operând în termen de 3 zile de la confirmarea de primire a declarației de reziliere comunicata in scris de partea lezată, dacă în termenul de 3 zile de la primirea confirmarii de

primire, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără intervenţia instanţei de judecată, partea lezată având dreptul de a pretinde plata de daune-interese.

11.2.i) - In cazul în care, din vina sa exclusivă, contractantul nu reușește să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,06% din valoarea in LEI a contractului, calculata pro-rata temporis pentru fiecare zi de întârziere până la îdeplinirea tuturor obligaţiilor contractuale, valoarea totală a penalităților putând depăși suma asupra căreia au fost calculate.

ii) - În cazul în care autoritatea contractantă, din culpa sa, nu onorează facturile în termenul stabilit prin clauza

10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la indeplinirea efectivă a obligaţiilor, valoarea totala a penalitătilor putând depăşi suma asupra căreia au fost calculate.

11.3 - Autoritatea contractantă îşi rezervă dreptul de a denunţa unilateral contractul de prestare, în cel mult 1 zi de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data rezilierii contractului.

11.5 - Autoritatea contractantă îşi rezervă dreptul de a renunţa la contract, printr-o notificare scrisă adresată

contractantului, fără nici o compensaţie, dacă acesta din urmă se desfiinţeazã sau sunt iniţiate procedurii de reorganizare judiciarã şi de faliment a contractantului, cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului..

**CLAUZE SPECIFICE**

***12. Garanţia de bună execuţie a contractului*** - Nu este cazul.

***13. Condiţii de livrare a vouchere de vacanță***

13.1 – Voucherele de vacanță vor fi livrate autoritatii contractante în urma transmiterii comenzii ferme, transmisă prin internet sau fax de către persoana responsabilă, desemnată de instituţie, respectiv ..................... , având funcţia de Director Resurse Umane, legitimat cu CI/BI seria **.................** eliberat de **SPCLEP .........**, telefon .................

13.2 - Voucherele de vacanță vor fi livrate în maxim 24 ore de la primirea comenzii ferme, la sediul autoritatii contractante, respectiv în Iaşi, B-dul Carol I nr. 11, jud. Iaşi – Casieria Centrală.

13.3 - Voucherele de vacanță vor fi livrate în carnete individuale.

13.4 - Persoana responsabilă de recepţia voucherelor de vacanţă, este **..................** casier – Casieria Centrală a Universităţii „Al.I.Cuza” Iaşi.

13.5 - La recepţia voucherelor de vacanță persoana responsabilă de recepţia acestora se va asigura că nu există vouchere de vacanță deteriorate sau inutilizabile din culpa exclusivă a contractantului-Unităţii Emitente. În cazul în care persoana responsabilă cu recepţia voucherelor de vacanță constată că o parte sunt deteriorate sau inutilizabile, acestea vor fi returnate, consemnându-se această situaţie în procesul verbal de recepţie semnat de reprezentanții ambelor părți, contractantul urmând să remedieze deficientele în maxim 24 ore.

***14. Ajustarea preţului contractului***

14.1 - Pentru furnizarea de vouchere de vacanță, plăţile datorate de autoritatea contractanta contractantului, sunt cele declarate în oferta furnizorului, anexă la contract, şi nu pot fi modificate pe toată durata de valabilitate a contractului.

***15. Amendamente***

15.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional în condițiile art. 221 din Legea 98/2016.

***16. Confidențialitatea informațiilor și protecția datelor cu caracter personal***

16.1 - Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

16.2 - Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

16.3 - Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679 /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

16.4 - Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

16.5 - Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

16.6 - Părțile contractuale vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

***17. Subcontractanţi***

17.1 - Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

17.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

17.3.(1) - Contractantul este pe deplin răspunzător faţă de achizitor de modul în care îndeplineşte contractul.

(2) - Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) - Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4 - Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere a subcontractanților propuși.

***18. Forţa majoră***

18.1 - Orice eveniment imprevizibil sau inevitabil care împiedică, în parte sau în totalitate, îndeplinirea obligaţiilor contractului, va fi considerat un caz de forţă majoră.

18.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 - Dacă forţa majoră acţionează sau se estimează că va acţiona o perioadă mai mare o lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***19. Încetarea contractului***

19.1 - Prezentul contract încetează în următoarele cazuri:

a) părţile convin de comun acord încetarea contractului;

b) expirarea duratei contractului;

c) prin reziliere, în condiţiile clauzelor din prezentul contract;

d) în cazul dizolvării, lichidări, retragerii autorizaţiei de funcţionare a unuia din contractanţi;

e) prin denunţare unilaterală în condiţiile prevăzute la art. 223(1) din legea 98/2016 și ale prezentului contract;

f) prin imposibilitate de executare, în condiţiile capitolului 18.

***20. Soluţionarea litigiilor***

20.1 – Autoritatea contractanta şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 - Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de catre instanta competenta potrivit legislatiei in vigoare.

***21. Limba care guvernează contractul***

21.1 - Limba care guvernează contractul este limba română.

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie *transmisă în scris, prin mijloace electronice de comunicare*.

(2) Orice document scris trebuie înregistrat atât în momentul transmiterii cât şi în momentul primirii.

22.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***23. Nulităţi***

23.1 – Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.

***24. Legea aplicabilă contractului***

24.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte

|  |  |  |
| --- | --- | --- |
| **CONTRACTANT**  **S.C. .................. S.R.L.** |  | **AUTORITATEA CONTRACTANTA**  **Universitatea „Alexandru Ioan Cuza” din IAŞI** |
| **DIRECTOR GENERAL,**  **.......................** |  | **RECTOR, Prof. Univ. Dr. Tudorel TOADER** |
|  |  | **DIRECTOR FINANCIAR – CONTABIL Ec. Liliana IFTIMIA** |
|  |  | **Sef Birou Juridic Consilier Juridic**  **Jr. Loredana GIOSAN Jr. Anca GHENGHE** |
|  |  | **SERVICIUL ACHIZIŢII PUBLICE**  Ing. Carmen HRITCU |